Afrikaans vir ontklotter – toortsie.com
Afrikaans vir ontklotter
Maart 1, 2019 Februarie 28, 2019 ~ Toortsie
Met hierdie week se bloguitdaging kom ek op ‘n nare woord af: ontklotter. Direk vertaal van ‘declutter’. Dis om van naar te raak. In my oë, ‘n anglisisme. Ek sien dat dit nie net ek is wat die woord naar en vreemd vind nie, omtrent almal voel so. Waar kry julle hierdie woord?
Sjoe! Daar móét ‘n mooi Afrikaanse woord wees wat ons kan gebruik, ons taal is mos darem nie só arm nie! Natuurlik het my kop ook gaan stilstaan en kon ek nie aan ‘n woord dink nie.
jou goed uitsorteer
jou goed regpak
in orde bring
ontrommel, soos Hester voorgestel het
Ek is seker julle kan ook aan ‘n hele paar woorde dink. Ek hoop van harte dat hierdie ontklotterwoord nóóit gaan posvat nie. Regtig nie.
Jammer as ek op tone trap hier.
‹ PreviousLê jou eier: Ontrommel my elektroniese wêreld
Next ›‘n Boek vol Smarties
32 thoughts on “Afrikaans vir ontklotter”
Maart 1, 2019 om 9:24 vm
Dis vir my ook n gruwelike woord. Klink so vuil! Ontrommel klink nogal lekkerder. Tog is dit ook nie rerig rommel nie.
Maart 1, 2019 om 9:30 vm
Ontrommel is ook nie die regte woord nie, maar voel vir my beter as ontklotter.
Maart 2, 2019 om 5:18 vm
Ek dink meer aan opruiming.
Maart 2, 2019 om 6:58 vm
Opruim is wat my man ook voorgestel het. Dit is ‘n mooi woord, hoekom iets anders soek?
Ek hou van vernuwing, maar sommer net vernuwing ter wille van vernuwing is onnodig.
Maart 1, 2019 om 9:46 vm
Klotter is nou vir my aweregs lekker. Liewe Toorts – ons verskille is juis is wat ons saambind! 😉
Maart 1, 2019 om 10:03 vm
Dis reg so. 😁❤️
Ek sal dit nie teen jou hou nie. 😁
Maart 1, 2019 om 10:06 vm
Jy kan nie, jy is my maat.
Maart 1, 2019 om 10:28 vm
Nê, nê, nenênê
Maart 1, 2019 om 10:14 vm
Met die opskrif se lees het ek nogal gedink ..jinne so lekker woord maar klink vir my mens kan dit eerder gebruik ‘ontklotter jou brein’ soortvan ..
Lyk my ek is outyds! 😳
Maart 1, 2019 om 10:31 vm
Nee man !! suiwer is dit beslis nie, ek dink ontklotter klink so lekker teregwysing.
Maart 1, 2019 om 11:27 vm
Ek is nie tevrede met een van die twee woorde nie, want declutter het vir my ‘n wyer mening as om net rommel weg te gooi. Nie alles wat ek uit my huis wil gooi is rommel nie. En wat van onwelkome emosies, “vriende” wat jy wil agterlaat, herinneringe wat jy nie meer in jou brein wil laat rondspoel nie. Wie van julle behoort aan die Facebookgroie “Argaïese uitdrukkings is cool? Gaan soek na die woord ontklotter (in die soekblokkie in die linkerkantse kolom) – daar was reeds twee besprekings van die vertaling vir declutter in Januarie 2017 en Desember 2018. Hierdie groepie lewer baie oulike debatte op.
Maart 1, 2019 om 12:08 nm
Maar jy waag baie om vir ons daaroor te laat skryf! 😳😊🤪
Maart 1, 2019 om 4:32 nm
Maart 1, 2019 om 5:37 nm
Mens weet nooit watter haas hier uitspring nie!
Maart 1, 2019 om 6:16 nm
Dis mos wat ons wil hê – verrassings en iets om oor te klets.
Maart 1, 2019 om 6:21 nm
Jy us uitstekend daarmee om dit uit te lok.
Maart 2, 2019 om 8:33 vm
Maart 1, 2019 om 6:43 nm
Maart 1, 2019 om 9:55 nm
Jy is reg, dis ‘n simpel woord. Klink soos iets wat met slagroom moet gebeur. Ek is getroud met die vader van “clutter”. Ek sal van een van sy hope ontslae raak, net om te ontdek hy het twee ander begin.
Maart 2, 2019 om 8:02 vm
Die beste is om so ‘n opgaarder net te aanvaar soos hy is, anders gaan jy mal raak. Aan die ander kant, mal raak jy dalk in elk geval, óf van die opgaardery, óf van die regpak.
Ek is bevrees ‘n sekere persoon gaan ons hele garage weer vol keppies hang. Ai toggie, kan ek dit nie laat verdwyn nie? 😳
Maart 2, 2019 om 7:00 nm
Smyt weg. EK verpes weer impakteer.
Maart 3, 2019 om 5:54 vm
As jy lief is vir blokraaisels invul kom hierdie liederlike anglisismes of direkte vertalings gereeld op jou pad. Ek het ń kleintjie dood daaraan.
Ek vul nie blokkiesraaisrls in nie. Ek weet hulle skep ook baie woorde.
Maart 3, 2019 om 1:38 nm
Die woord gee my die horries Toorts. Voel waaragtig ek wil naar word. As my huismense dit uitvind gaan ontklottering gedurig hier gebruik word om my bloeddruk op te jaag. If they keep this up in Afrikaans I will become English 😂😂😂😂
Maart 3, 2019 om 5:01 nm
Maart 4, 2019 om 9:48 nm
Klink soos iets met klonte te doen
Maart 5, 2019 om 11:51 vm
Ja, en ‘n klonterige besigheid is niks lekker nie.
Junie 3, 2019 om 2:13 nm
Stem saam dit is aaklig!
Hou van jou voorstelle